אוניברסיטת נאנסי

אוניברסיטת נאנסי (בצרפתית: Nancy-Université) כללה שלושה מוסדות להשכלה גבוהה בעיר נאנסי, בחבל לורן שבצרפת לפני שאוחדה לתוך אוניברסיטת לורן ב-1 בינואר 2012.
 אוניברסיטת אנרי פואנקרה (UHP, גם נאנסי 1): מדעי הטבע, כולל מספר פקולטות ובתי ספר להנדסה.
 אוניברסיטת נאנסי 2: מדעי החברה: מציעה למעלה מ-50 תוכניות לתואר ברמת התואר הראשון והשני. האוניברסיטה, שבסיסה בעיר ננסי הצרפתית, קיימת במתכונתה הנוכחית מאז 2012, אז התמזגה עם אוניברסיטאות צרפתיות אחרות. כיום נלמדים באוניברסיטה כ-12,700 סטודנטים לתואר ראשון ו-3,400 לתואר שני, בנוסף ל-1,300 נוספים המחפשים כישורים אחרים. ההוראה באוניברסיטת ננסי 2 מחולקת לשני סמסטרים, כאשר מבחנים מתקיימים בסוף כל אחד מהם. כל סמסטר נמשך 12 שבועות בסך הכל. בנוסף להפסקות לחגים, יש גם חופשה ארוכה יותר בפברואר לסטודנטים. אם סטודנט צריך לעבור בחינה חוזרת, יש תקופת בחינות נוספת בחודש יוני לבחינות חוזרות.
 המוסד הלאומי הפוליטכני של לורן (בצרפתית: l'Institut National Polytechnique de Lorraine, או INPL): בתי ספר להנדסה
עם יותר מ-50,000 סטודנטים, אוניברסיטת נאנסי הייתה החמישית בגודלה בצרפת.

ספריות 
לאוניברסיטת נאנסי היו מספר ספריות אקדמיות. הספרייה האקדמית של אוניברסיטת נאנסי 2, נפתחה בידי הנשיא אלבר לברן, כשהיא מכילה 500,000 מסמכים, מתוכם כ-250,000 ספרים, ב-35 מקומות.

היסטוריה 
האוניברסיטה המקורית של נאנסי נוסדה ב-1572 בעיר סמוכה על ידי שארל השלישי, דוכס לורן, ושארל, קרדינל לורן והועברה אל נאנסי ב-1768. האוניברסיטה נסגרה על ידי המהפכנים ב-1793 ונפתחה מחדש ב-1864.

קישורים חיצוניים

הערות שוליים

צרפת: אוניברסיטאות ומכללות
נאנסי